Kampung Belingos itu apa sih? Jelaskan dalam bahasa melayu ya

Kampung Belingos ialah sebuah kampung dalam Mukim Bangar di Daerah Temburong, Brunei. Poskod bagi Kampung Belingos ialah PA3151.

Mengikut cerita orang-orang tua, Kampung Belingos dinamakan oleh puak Murut, tetapi makna perkataan Belingos tidak diketahui. Ia mungkin diambil sempena nama sebatang anak sungai yang dinamakan Sungai Belingos. Bilangan penduduk di kampung ini ialah 58 orang sahaja dan terdapat 9 buah rumah persendirian. Jumlah penduduk ini adalah termasuk kakitangan Jabatan Elektrik dan keluarga mereka yang tinggal di Berek Jabatan Elektrik Kampung Belingos. Keseluruhan penduduknya bangsa Melayu dan berugama Islam. Kebanyakan penduduk-penduduk Kampung Belingos bekerja dengan sektor kerajaan dan selebihnya bertani dan nelayan. Di Kampung Belingos ini terdapat Stesen Janakuasa Elektrik yang memberi bekalan elektrik di seluruh Daerah Temburong.